Държавен вестник, бр. 60, 2016 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  60
11. „Междинно плащане“ е плащане за 
обособена част от одобрената и извършена 
инвестиция.
12. „Минимална помощ“ е помощта, както 
е дефинирана в Регламент (ЕС) № 1407/2013 
на Комисията от 18 декември 2013 г. относно 
прилагането на членове 107 и 108 от Договора 
за функционирането на Европейския съюз 
към помощ de minimis.
13. „Мобилни обекти“ са моторни превозни 
средства, които не позволяват използването 
им за други цели освен изключително и само 
за осъществяване на дейности за предоставяне 
на услуги, свързани с културния живот.
14. „Независими оферти“ са оферти, пода-
дени от лица, които не се намират в следната 
свързаност помежду си или спрямо кандидата:
а) едното участва в управлението на дру-
жеството на другото;
б) съдружници;
в) съвместно контролират пряко трето лице;
г) участват пряко в управлението или ка-
питала на друго лице, поради което между 
тях могат да се уговарят условия, различни 
от обичайните;
д) едното лице притежава повече от полови-
ната от броя на гласовете в общото събрание 
на другото лице;
е) лицата, чиято дейност се контролира 
пряко или косвено от трето лице – физическо 
или юридическо;
ж) лицата, едното от които е търговски 
представител на другото.
15. „Непредвидени разходи“ са разходи, 
възникнали в резултат на работи и/или обстоя-
телства, които не е могло да бъдат предвидени 
при първоначалното проектиране. Същите во-
дят до увеличаване на количествата, заложени 
предварително в количествените сметки към 
проекта, и/или до нови строително-монтаж-
ни работи, за които са спазени условията за 
допустимост на разходите, предназначени за 
постигане на целите на проекта. В случаите 
на кандидати, които са възложители по чл. 5 и 
6 от Закона за обществените поръчки, новите 
строително-монтажни работи следва да бъдат 
възлагани по реда на Закона за обществените 
поръчки в случаите, когато не са допуснати 
изключения.
16. „Непреодолима сила или извънредни 
обстоятелства“ са обстоятелства по смисъ-
ла на чл. 2, параграф 2 от Регламент (ЕС) 
№ 1306/2013 г.
17. „Нередност“ е всяко нарушение на право-
то на ЕС или на българското законодателство, 
произтичащо от действие или бездействие на 
икономически оператор, участващ в прилага-
нето на европейските структурни и инвести-
ционни фондове, което има или би имало за 
последица нанасянето на вреда на бюджета 
на Съюза чрез начисляване на неправомерен 
разход в бюджета на Съюза.
18. „Оперативни разходи“ са администра-
тивните разходи и разходите, свързани с под-
дръжка, наеми, застраховка, текущ ремонт с 
поддръжка и експлоатация на активите.
19. „Обект, свързан с културния живот“ е 
съвкупността от движимото и/или недвижи-
мото имущество на едно читалище, театър, 
библиотека, музей, галерия или изложбена зала.
20. „Обект общинска образователна ин-
фраструктура с местно значение“ е една 
детска градина, финансирана чрез бюджета 
на общините, или едно основно или едно 
средно училище, финансирано чрез бюджета 
на общините.
21. „Обикновена подмяна“ са разходи за 
замяна на активи, които не водят до качест-
вени или количествени изменения/подобрения 
на сградите, постройките, съоръженията и 
инсталациите.
22. „Обособена част от инвестицията“ е 
завършен етап на изпълнение на инвестицията, 
който е обособен и е доведен до самостоятелна 
степен на завършеност.
23. „Обществени услуги“ са услуги, пре-
доставяни за задоволяване на обществени 
потребности, по повод на чието предоставяне 
се извършват административни услуги в сгра-
ди, които се използват от администрацията 
на общината.
24. „Общински сгради“ са имотите съ-
гласно чл. 2, ал. 1 от Закона за общинската 
собственост.
25. „Подмярка“ е съвкупност от дейности, 
спомагащи за прилагане приоритетите на 
ПРСР 2014 – 2020 г. 
26. „Площи за широко обществено ползване“ 
са паркове, градини, улично озеленяване, гро-
бищни паркове, площади и площадки за игра. 
27. „Площадка за игра“ е обществено дос-
тъпна открита или закрита площ, предназ-
начена за индивидуални или групови игри, 
с подходящо за целта устройство, настилка 
и съоръжения за игра в зависимост от опре-
делената възрастова група на ползвателите.
28. „Ползвател“ е лице, на което е одобрена 
и/или изплатена финансова помощ по ПРСР 
2014 – 2020 г.
29. „Принос в натура“ е предоставяне на 
земя или друг недвижим имот, оборудване 
или суровини, проучване или професионал-
на работа или неплатен доброволен труд, за 
които не са правени плащания, подкрепени 
от фактура или друг еквивалентен на фактура 
платежен документ. 
30. „Проверка на място“ е проверка по 
смисъла на Регламент (ЕС) № 809/2014.
31. „Проект“ е заявление за подпомагане 
заедно с всички приложени към него доку-
менти, както и съвкупността от материални 
и нематериални активи и свързаните с тях 
разходи, заявени от кандидата и допустими 
за финансиране по ПРСР 2014 – 2020 г.